ועדת הכלכלה, כנסת 15, פרוטוקול מספר 526, 2002-11-04 09:45

אברהם פורז: אני פותח בזה את הישיבה.

אברהם פורז: האמת היא שגם אנשי "דעת אמת" וגם נציגי משרד התקשורת לא הגיעו.

אברהם פורז: הטענות היו שזה בגלל תערוכת הטלקום.

אברהם פורז: מר יוספי, למה הופסק ההסדר הזה של הגוף הזה?

אברהם פורז: הרי אתם לא מצנזרים הודעות קוליות כל עוד נעשים מעשים חוקיים.

יאיר יוספי: לנו אין שום קשר מסחרי לא עם "דעת אמת" ולא עם החברה השנייה שציינתם פה בזימון "ורדימון טלבוקס".

יאיר יוספי: אין לנו עם החברות האלה שום קשר מסחרי.

יאיר יוספי: הן עושות שימוש בקו שאנחנו מעמידים לרשות חברה בשם "תפוז".

יאיר יוספי: ככה נהוג בענף.

אברהם פורז: האם היא קבלן משנה שלכם לעניין הזה?

אברהם פורז: איך זה עובד?

יאיר יוספי: אנחנו קשורים עם חברת "תפוז", כי אין לנו את החומרה ואת התוכנה של מערכות מידע.

יאיר יוספי: חברת "תפוז" משרשרת את ההתקשרות שלה עם "ורדימון טלבוקס" שהם כנראה קשורים, בצורה זו או אחרת עם "דעת אמת".

יאיר יוספי: מה שהופסק ל"דעת אמת" הוא לא הקו.

יאיר יוספי: הקו שלנו פעיל, הקו שלנו לא הופסק.

יאיר יוספי: מה שהופסק זה האפליקציה ש"ורדימון" מעמידה לרשות הלקוחות שלה.

יאיר יוספי: לפי מה שאנחנו הבנו זה נעשה מטעמים מסחריים.

יאיר יוספי: אנחנו נותנים רק שירותי תקשורת, כמו בזק.

אברהם פורז: את השירות עצמו עושה מישהו שהוא קשור איתכם, אבל הוא מוכר את השירותים האלה החוצה.

יאיר יוספי: נכון.

אברהם פורז: האם זו חברת "ורדימון"?

יאיר יוספי: "ורדימון" במקרה הזה.

יאיר יוספי: אבל, "ורדימון" היא קבלן משנה כאילו של "תפוז" שאיתה אנחנו קשורים.

אברהם פורז: האם מישהו יכול לפנות אליכם ישירות ולקבל את השירות?

יאיר יוספי: לא, כי אין לנו את החומרה של מתן שירותי העברת מידע.

יאיר יוספי: אין לנו את החומרה ואת התוכנה שכרוכה בזה.

לאה ורון: יש לנו כאן מכתב של חברת "ורדימון" שמסביר שהם לא הגיעו בגלל התערוכה והם נותנים הסברים לנושא.

אברהם פורז: מר יוספי, אתה אומר שאתם לא בנויים לעשות את השירות וגוף אחר צריך לעשות.

יאיר יוספי: כן.

יאיר יוספי: מי שמתקשר איתנו בעניין הזה התחייב.

יאיר יוספי: יש לי פה דוגמה של חוזה שבו אנחנו מתקשרים עם ספקים כאלו.

יאיר יוספי: אנחנו דורשים שכל העברת המידע תהיה של מידע שעומד בתנאי החוק.

אברהם פורז: אני מניח שאם יש שם אינפורמציה כיצד להכין פצצה, אתה תאמר לא.

אברהם פורז: אבל, כל דבר שהוא חוקי אין שום בעיה מבחינתכם, נכון?

יאיר יוספי: נכון.

יאיר יוספי: הייתה שאילתא בכנסת לפני עשרה חודשים בנושא של שיחות ארוטיות וגם בנושא הזה נתנו הסבר שאנחנו לא קשורים.

אברהם פורז: רבותיי, אני כבר דוחה את המשך הישיבה.

אברהם פורז: לצערי, נציגי "דעת אמת" לא הגיעו לפה.

אברהם פורז: חברת "ורדימון" אמרה שבגלל התערוכה הם לא יכולים להגיע.

אברהם פורז: אנשי משרד התקשורת לא יכולים להגיע.

אברהם פורז: לפיכך, אנחנו נקבע בהקדם מועד נוסף.

אברהם פורז: אני מתנצל בפניכם על התקלה.

אברהם פורז: אני אזמין אותך עוד הפעם.

אברהם פורז: היה לי חשוב לשמוע את הדברים.

אברהם פורז: אבל, יהיה המשך.

אברהם פורז: אין טעם לקיים את הישיבה בהרכב חסר של אנשים.

אברהם פורז: תודה רבה לכם.